‘ગોલ્ડ પેકેજમાં દૂધપાક મોટો કટોરો ભરીને મૂકાશે. તેમાં સારી નસ્લની ગાયનું તાજું કાઢેલું દૂધ વપરાશે. તેમાં બાસમતી ચોખા અને ચારોળી ઉપરાંત બદામ અને કેસર ઉમેરાશે. તેની સાથે બાર પૂરી, બે કટોરા શાક, બે કટોરા દાળ, બે કટોરા કઠોળ, એક કટોરો સંભારો, બે ફરસાણ, કઢી , પુલાવ, , પાપડ અને મીઠા મુખવાસની થાળી બનાવાશે. અમે ખુદ કેટલાક પવિત્ર કાગડાઓ પાળી રાખ્યા છે. આ કાગડાઓને વર્ષભર કશું નોનવેજ નહીં પરંતુ વેજ ભોજન જ અપાય છે. દિવસભર ભજન અને પ્રાર્થનાઓ આ કાગડાઓને સંભળાવાય છે. આ સાત્વિક કાગડાઓને તમારા વતી થાળ ધરાવતી વખતે તમારા અવશ્ય સદ્‌ગતિ જ પામેલા પિતૃઓની તસવીરો ત્યાં રાખી મોટા અવાજે તેમનાં નામ સ્મરણ સાથે અમારા સેવકો દ્વારા જાતે એક એક ચમચી ભોજન અપાશે. આ સમગ્ર થાળ સમર્પણ વિધિનો વીડિયો તમને મોકલાશે.’